དེ་ལ།ནེ་དྷིར་ལྗོངས་་ནའེ་མེ་གྷིན་་ས་ཆའི་མཱ་ཁུ་སི་ཕུ་ལན་ཀི་་བསམ་བློ་སྐད་བརྡ་རིག་པའི་ཞིབ་འཇུག་ཁང་གི་སུ་ཏེ་ཧྥུན་ལེ་ཝུ་སོན་་མཆོག་དང་།ཀཱ་ལི་ཧྥོ་ནེ་ཡ་་སློབ་ཆེན་སཱན་ཏེ་ཡེ་ཀོ་་ཡན་ལག་སློབ་གྲྭའི་ཇཱོན་ཧཱ་ཝེར་ལཱན་་མཆོག་གཉིས་ཀྱིས་སྣེ་ཁྲིད་བྱས་པའི་གསར་གཏོད་ཅན་གྱི་ཞིབ་འཇུག་གང་མང་ཞིག་གིས་འདས་པའི་ལོ་བཅུ་ཕྲག་གཉིས་ཀྱི་རིང་ལ་གསལ་བཤད་ཡང་དག་གཅིག་བྱས་འདུག་པར།རྒྱུས་ཆ་མེད་པའི་ས་སྟོང་ངམ་ཁང་པ་གང་རུང་ཞིག་ཏུ་ཐོན་ཚེ།གཏན་ཆགས་ཕྱོགས་བརྗོད་ཀྱི་ཐ་སྙད་ཁོ་ན་བཀོལ་བའི་སྐད་རིགས་ཀྱིས་མི་རྣམས་ཀྱི་ཁ་ཕྱོགས་མི་ནོར་བར་ཕན་ཆེན་པོ་ཐོགས་ཀྱི་ཡོད་པ་ཡིན་ཞེས་ར་སྤྲོད་གནང་འདུགསྐད་རིགས་མི་འདྲ་བ་སྤྱོད་ཀྱང་ཁོར་ཡུག་འདྲ་བོར་འཚོ་གནས་བྱས་ཡོད་པའི་མི་སྡེ་གཞན་དང་བསྡུར་ན།ཕོམ་ཕུ་རའོ་མི་ཡི་ཁ་ཕྱོགས་ངོས་འཛིན་གྱི་ནུས་པ་ནི་བླ་ལྷག་ཏུ་ཡོད་པ་མ་ཟད།ཚན་རིག་པ་རེ་འགའི་བརྗོད་ལུགས་ལྟར་ན་ནུས་པ་འདི་ཧ་ལམ་མིའི་རིགས་ཀྱི་ནུས་པའི་མཐོ་ཚད་ལས་བརྒལ་འདུག་སྐད་དོ།།ཁོ་ཚོའི་རྟོག་པ་ལ་ནུས་པ་འདི་འདྲ་ཁྱད་འཕགས་ཅན་ཞིག་ཐོབ་དོན་ནི་གཙོ་བོ་སྐད་བརྡའི་ཤན་སྟོབས་ལ་རག་ལས་པ་ཡིན་ནོ།།།།